ग्रामीणों ने कहा-हमारा बिजली बिल माफ करो
ज्यादा बिजली बिल आने से परेशान ब्लॉक के एक दर्जन से अधिक गांवों के ग्रामीणों ने सोमवार को जौलखेड़ा विद्युत वितरण कंपनी कार्यालय के सामने प्रदर्शन किया। सिंगल बत्ती और बीपीएल कार्डधारियों को हजारों रुपए के दिए बिल को माफ करने की मांग की। पूर्व विधायक डॉ. सुनीलम के नेतृत्व में जौलखेड़ा, सर्रा, निरगुड़, हेटी, खापा उमरिया, सेमझिरा, आमाडोह, जंबाड़ी, एनस, मोही सहित अन्य गांवों के ग्रामीण जौलखेड़ा के कंपनी के कार्यालय पहुंचे। जहां पर ग्रामीणों ने समस्या बताई। डॉ. सुनीलम ने कहा सिंगल बत्ती कनेक्शनधारियों के साथ बीपीएल कार्ड धारियों को भी 8 से 23 हजार रुपए तक बिजली बिल थमाया है। इतनी राशि जमा करना गरीबों के बस की बात नहीं है। बिजली बिल माफ किया जाना चाहिए।
कनेक्शन 3 का, बिल 7 हार्स पावर का
सिंचाई के लिए तीन हार्स पावर का कनेक्शन लिया है। इसके बाद भी बिजली बिल 7 हार्स पावर का दिया जा रहा है। समस्या से अधिकारियों को अवगत करा रहे हैं। इसके बाद भी कोई सुनवाई नहीं हो रही है। हेमल पवार, निरगुड़
जेवर बेचकर जमा किया बिजली बिल
बिल 10 हजार रुपए आया है। आर्थिक स्थिति कमजोर है। भारी बिल आने से वह कंपनी के कार्यालय पहुंची। इसके बाद भी कोई सुनवाई नहीं हुई। सोने के जेवर बेचकर बिल की राशि जमा करना पड़ा। उमा कसारे, निरगुड़
कनेक्शन नहीं हर महीने आ रहा बिल
दस महीने पहले मकान का कनेक्शन कट गया है। इसे बाद भी हर महीने बिजली बिल आ रहा है। 7 हजार रुपए का बिजली बिल आ चुका है। कंपनी के कर्मचारी बिजली बिल जमा करने दबाव बना रहे हैं। देवीशंकर साहू, एनस
मुलताई। बिल अधिक आने के विरोध में ग्रामीणों ने जौलखेड़ा के केंद्र पर प्रदर्शन किया।
कहीं वोल्टेज नहीं तो कहीं लाइन काट दी
एनस की कक्षा 12वीं की छात्रा बबीता सिरसाम ने बताया गांव के मेघनाद मोहल्ले में पिछले कई महीनों से वोल्टेज की समस्या है। बिजली कभी भी गुल हो जाती है। पढ़ाई नहीं कर पाते हैं। डिवटिया के ग्रामीणों ने बताया दो खंभों से जिनके मकानों में कनेक्शन दिए हैं। उनकी घरों की बिजली एक महीने से कटी हुई है। जिससे ग्रामीणों को अंधेरे में रात गुजारना पड़ रहा है।
आवेदनों की जांच कर निराकरण किया जाएगा : त्रिपाठी
विद्युत वितरण कंपनी के कार्यपालन यंत्री एलडी त्रिपाठी ने कहा जिन लोगों ने बिजली बिल अधिक आने का आवेदन दिया है, उनके आवेदनों की जांच कर निराकरण किया जाएगा। एनस में वोल्टेज की समस्या के निदान के लिए 100 केवी का ट्रांसफार्मर जल्द ही लगेगा।
नाराजगी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva